15.10.2013 SM072:00/2011

**Ulkomaalaisten säilöönottoa koskevien säännösten tarkistaminen**

Aika: 15.10.2013 klo 9.00-12.00

Paikka: Sisäasianministeriö, Vuorikatu 20 A, kh Barents

Osallistujat: Sirkku Päivärinne, puheenjohtaja SM/MMO

Joni Länsivuori SM/PO

Jussi Huhtela Poliisihallitus

Matti Högman Poliisihallitus

Johanna Räty Maahanmuuttovirasto

Pekka Nuutinen Metsälän säilöönottoyksikkö

Jari Kähkönen (etäyhteys) Joutsenon vastaanottokeskus

 Suvi Tiainen, sihteeri SM/MMO

1. Kokouksen avaus

Puheenjohtaja avasi kokouksen ja toivotti osallistujat tervetulleiksi kokoukseen. Hyväksyttiin edellisen kokouksen pöytäkirja.

 Puheenjohtaja totesi oikeusministeriön nimenneen hankkeeseen uutena jäsenenään lainsäädäntöneuvos Liisa Vanhalan. Hän ei päässyt kuitenkaan osallistumaan kokoukseen vielä tänään.

 Martti Ant-Wuorinen ja Jutta Gras ovat ilmoittaneet esteestä osallistua tämän päivän kokoukseen.

 Maahanmuuttovirasto on pyytänyt osastoa nimeämään jäsenen Joutsenon säilöönottoyksikön ohjausryhmään. MMO:lta ohjausryhmään on nimetty erityisasiantuntija Kari Kananen.

2. Kuulemistilaisuuden valmistelu

Päätettiin kutsua kuultaviksi seuraavia tahoja:

- Timo Kerttula, PO

- lastensuojelulain valmistelussa mukana olleita tahoja STM:stä

- laitosasiantuntija (STM:n hanke potilaan itsemääräämisoikeutta koskeva hanke)

- lapsiasianvaltuutettu

- vähemmistövaltuutettu

- UNHCR

- Amnesty

Kuultaville tahoille lähetetään ennakkoon pohdittavaksi seuraavat kysymykset:

- Tällä hetkellä poliisin pidätystiloihin sijoitettuun ulkomaalaiseen sovelletaan, mitä poliisin säilyttämien henkilöiden kohtelusta annetussa laissa [(841/2006)](http://www.finlex.fi/fi/laki/ajantasa/2006/20060841) säädetään ottaen huomioon säilöön ottamisen peruste. Ulkomaalaisen valitusoikeuteen sovelletaan kuitenkin, mitä 5 luvussa säädetään muutoksenhausta [(29.9.2006/850)](http://www.finlex.fi/fi/laki/ajantasa/2002/20020116?search%5Btype%5D=pika&search%5Bpika%5D=s%C3%A4il%C3%B6%C3%B6n%20otetun%20ulkomaalaisen#a29.9.2006-850). Tulisiko uudistuksen myötä laajentaa säilöön ottoa koskevien säädösten ulottamista myös poliisin pidätystiloihin sijoitetuille säilöön otetuille ja missä laajuudessa? Pasilan poliisivankilan tiloja ollaan remontoimassa ja nyt on mahdollista vielä vaikuttaa, millaisia tiloja rakennetaan. Käyttövaran suhteen asiakkaat ovat tällä hetkellä eriarvoisessa asemassa. Poliisin tiloihin sijoitetut Metsälän asukkaat ovat saaneet käyttövaraa, mutta poliisin tiloissa olevat muun vastaanottokeskuksen asiakkaat eivät välttämättä ole saaneet käyttövaraa. Kuinka käyttövaraa koskeva kysymys tulisi ratkaista?

 - Viestintälaitteiden hallussapitoa koskevia säädöksiä tullaan tarkentamaan lakiuudistuksen yhteydessä. Mihin asioihin tässä tulisi kiinnittää huomiota? Millaisten viestintälaitteiden hallussapito olisi sallittua ja millaisten kiellettyä ja kuinka rajanveto kiellettyjen ja sallittujen viestintälaitteiden välillä tulisi säädellä lain tasolla?

4. HE-luonnos: laki säilöön otettujen ulkomaalaisten kohtelusta ja säilöönottoyksiköstä annetun lain muuttamisesta

 Käsiteltiin HE-luonnos laki säilöön otetun ulkomaalaisen kohtelusta ja säilöönottoyksiköstä (116/2002) 10 §:stä loppuun asti. HE-luonnos on nyt kokonaisuudessaan kertaalleen käsitelty työryhmässä.

5. Muut asiat

Poha esittelee säilöön ottoja koskevan selvityksensä sisäisesti koulutuspäivillään 26- 27.11.2013 sekä tämän jälkeen säilötyöryhmän kokouksessa 13.12. sekä täydentää hallituksen esityksen nykytilaa koskevan osion selvityksen perusteella.

 Päätettiin tehdä poliisiosastolla valmisteltavaan yksityistä turvallisuusalaa koskevaan lainsäädäntöhankkeeseen aloite, joka mahdollistaisi yksityisten vartijoiden käyttämisen säilöönottoyksikössä. (Kokouksen jälkeen on selvinnyt, että asiaa ei aikataulusyistä ole mahdollista liittää kyseiseen hankkeeseen.)

Hallituksen esitys lähetetään lausuntokierrokselle suunnitelman mukaisesti vuoden vaihteen jälkeen.

JAKELU Työryhmän jäsenet ja varajäsenet

TIEDOKSI Ministeri Räsänen

Valtiosihteeri Anttoora

Kansliapäällikkö Nerg

Erityisavustajat Nahkala ja Andersson

MMO esittelijät